Бозиҳои олимпии зимистона 2002

center|thumb|Машъали олимпӣ

**XIX бозиҳои зимистонаи Олимпӣ** аз 8 то 24 феврали соли 2002 дар Солт-Лейк-Сити (Юта, Иёлоти Муттаҳидаи Амрико) баргузор шуданд.

Ба барномаи бозиҳо намудҳои зерини варзиши олимпӣ дохил карда шуданд: лижаронии кӯҳӣ, биатлон, бобслей, кёрлинг, пойгаи лижаронӣ, фигурбозӣ дар ях, фристайл, дуҳарбаи лижаронӣ, варзиши чанаронӣ, конкиронии суръатӣ, шорт-трек, скелетон, ҷаҳиш бо лижа аз трамплин, хоккей бо шайба, сноуборд.

Дар бозиҳо 2399 варзишгар (886 зан ва 1513 мард) аз 77 кишвар иштирок доштанд. 18 дастаи мунтахаби миллӣ медалҳои тилло ба даст оварданд, аз ҷумла Чин ва Австралия, ки аввалин медалҳои тиллои худро дар таърихи иштирок дар Олимпиадаҳои зимистона соҳиб шуданд. Пешсаф дар ҳисоби дастаӣ мунтахаби Норвегия гардид, ки 13 медали тилло, 5 нуқра ва 7 биринҷӣ ба даст овард.

## Интихоби пойтахти бозиҳо
Солт-Лейк-Сити ҳамчун пойтахти XIX бозиҳои зимистонаи Олимпӣ дар ҷаласаи 104-уми КБО дар Будапешт интихоб шуд. Инчунин барои гузаронидани бозиҳо Остерсунд (Швеция), Квебек (Канада) ва Сюн (Швейтсария) даъвогар буданд. Аммо, Солт-Лейк-Сити аллакай пас аз марҳилаи аввали овоздиҳӣ интихоб гардид.

## Намудҳои варзиш
Ба барномаи бозиҳои зимистонаи Олимпии соли 2002 мусобиқаҳо аз рӯи ҳафт намуди варзиш, ки ба 15 ришта тақсим шудаанд, дохил карда шуданд. Дар маҷмӯъ 86 маҷмӯи ҷоизаҳо бозӣ карда шуданд:




Биатлон 

**Бобслей**
* Бобслей 
* Скелетон 

Кёрлинг 

**Намудҳои конькаронӣ**
* Конкаронии суръатӣ 
* Фигурбозӣ дар ях 
* Шорт-трек 

**Намудҳои лижаронӣ**

* Варзиши лижаронии кӯҳӣ
* Дуҳарбаи лижаронӣ
* Пойгаи лижаронӣ 
* Ҷаҳиш бо лижа аз трамплин 
* Фристайл
* Сноуборд 

Варзиши чанаронӣ

Хоккей бо шайба 

## Муноқишаҳо
Пас аз интихоби Солт-Лейк-Сити ҳамчун пойтахти бозиҳо, ҷанҷоле ба амал омад, ки ба гирифтани тӯҳфаҳои номуносиб ва дигар имтиёзҳо аз ҷониби баъзе аъзои КБО алоқаманд буд. Масалан, Жан-Клод Ганга аз Конго хушдомани худро дар Солт-Лейк-Сити ройгон табобат кард, писари Башир Аттарабулси (Ливия) барои таҳсил дар донишгоҳи маҳаллӣ грант гирифт, ва писари Ким Йонг (Кореяи Ҷанубӣ) барои гирифтани иҷозати иқомат дар шаҳр ба кор даромад. Дар соли 1999 инҳо ва як қатор аъзои дигари КБО аз сафи созмон хориҷ карда шуданд.

Бозиҳо бо ҷанҷолҳои сершумор, ки аксари онҳо ба истифодаи допинг аз ҷониби варзишгарон марбут буданд, сояафкан шуданд. Баъзе иштирокчиёни бозиҳо барои истифодаи маводҳои мамнӯъ аз медалҳои олимпии бадастовардаашон (аз ҷумла тилло) маҳрум карда шуданд.

Дар фигурбозӣ дар ях ҳодисае рух дод, ки дар таърихи бозиҳои зимистонаи Олимпӣ собиқа надошт — маҷмӯи дуюми медалҳои тиллои олимпӣ ба ҷуфти канадагии Сале/Пелетие супорида шуд. Дар натиҷа, ҳам русиягиҳо Антон Сихарулидзе ва Елена Бережная, ки ҷои аввалро гирифтанд, ва ҳам канадаиҳо бо медалҳои тилло сарфароз гардиданд.

## Ҳисоби ғайрирасмии дастаӣ

Нокомии дастаи мунтахаби Шветсия, ки дар дувумин Бозиҳои зимистонаи пайдарпай ягон медали тилло нагирифт, ғайриинтизор буд.

## Иштирокчиён

Дар Бозиҳо 78 кишвар иштирок карданд. Дар Бозиҳои зимистона 5 кишвар аввалин бор баромад карданд: Ҳонконг, Камерун, Непал, Тоҷикистон ва Таиланд. Мексика, Сан-Марино ва Фиҷи пас аз иштирок накарданашон дар бозиҳои соли 1998, ба Бозиҳои зимистонаи Олимпӣ баргаштанд.

## Ҷоизадорони бозиҳо

## Дар филателия

File:Russia stamp no. 724 - 2002 Winter Olympics.jpg|Варзиши лижаронии кӯҳӣ
File:Russia stamp no. 725 - 2002 Winter Olympics.jpg|Фигурбозӣ дар ях
File:Russia stamp no. 726 - 2002 Winter Olympics.jpg|Ҷаҳиш аз трамплин


## Эзоҳ
## Адабиёт

## Пайванлҳо

Гурӯҳ:Бозиҳои зимистонаи Олимпии 2002
Гурӯҳ:Бозиҳои Олимпӣ аз рӯи сол
Гурӯҳ:Мусобиқаҳои варзишӣ дар ИМА